175 



I Jagttidendes Maj-Nummer indkalder Dansk Jagtforening til Ge- 

 neralforsamling paa Hotel Victoria i Fredericia Mandagen den 29 Juni. 

 Blandt de Sager, som foreligge til Behandling, findes et Forslag fra 

 Godsejer Neergaard Petersen, Vivebrogaard, om at Foreningens Love 

 ændres derhen, at Præmieringen af Nedlæggelsen af Hønsehøge, Kær- 

 høge og Vandrefalke bortfalder. 



Fremkomsten af et saadant Forslag er jo ikke ensbetydende med 

 dets Vedtagelse, men alle Fuglevenner ville ønske Hr. Neergaard Pe- 

 tersen til Lykke med det Skridt, her er gjort, og med ham haabe, 

 at dette gode Forslag faar den Behandling, det fortjener. 



E. L. S. 



ANMELDELSER. 



P. G. RALFE: THE BIRDS OP THE ISLE OF MAN. 



(Edinburgh.) 



Forf., der selv er bosat paa den mellem England og Irland lig- 

 gende Man, har i det foreliggende Værk (320 Sider) givet en ud- 

 førlig Omtale af samtlige paa Øen trufne Fuglearter. Bogen indledes 

 med en Beskrivelse af Øen ledsaget af fortrinlige Kort; derpaa følge 

 forskellige mindre Kapitler bl. a. om Trækforholdene, medens Om- 

 talen af de enkelte Arter udgør Hovedparten af Bogen, der slutter 

 med Literaturfortegnelse og Oversigt over de for Øen gældende Jagt- 

 og Fredningsbestemmelser. Særlig indgaaende Behandling faar den 

 rødnæbbede Alpekrage (Pyrrhocorax graciihis), der yngler adskillige 

 Steder paa Øen. En Mængde smukt udførte Illustrationer efter Foto- 

 grafier dels af Landskaber dels af Reder findes hele Bogen igennem. 



SVEND FLEURON: I NATUREN MED BØSSE OG STOK. 



(Gyldendal, Kbhvn. 1907.) 



Forf. lader jævnlig Bøssen blive hjemme og færdes ude omkring 

 med Stok og Kikkert; talrige Sider i Bogen vidne om hans Glæde 

 ved Iagttagelse af Fuglelivet, hans Kendskab og Forstaaelse af det. 



R. COLLETT: DYRELIV I DET NORDLIGE NORGE. 



(50 S. + 15 Tvl. Camniermeyer, Christiania 1907.) 



For den, der for 15 Aar siden gjorde Bekendtskab med Colletts 

 lille interessante Bog »Fugleliv i det arctiske Norge«, er det en Glæde 

 at se den pragtfulde Udstyrelse, den foreliggende omarbejdede Ud- 

 gave har faaet; den fremtræder nu i stort Kvartformat og ledsages 

 af en Mængde Afbildninger, deriblandt 15 Helsidestavler i ypperlig 

 fototypisk Gengivelse efter Colletts egne Fotografier. Tavlerne ere 

 for en mindre Dels Vedkommende Landskabs- og Vegetationsbilleder, 

 gengive ellers væsentlig Fugle, deres Æg og Unger; skulde noget af 



12* 



